**NOTĂ INFORMATIVĂ**

# la proiectul Hotărârii Guvernului cu privire la transmiterea unor bunuri instituțiilor de învățământ din subordinea unităților administrativ-teritoriale

|  |
| --- |
| 1. **Denumirea autorului și, după caz, a participanților la elaborarea proiectului**
 |
|  Proiectul Hotărârii Guvernului cu privire la transmiterea unor bunuri instituțiilor de învățământ din subordinea unităților administrativ-teritoriale este elaborat de către Ministerul Educației și Cercetării. |
| 1. **Condițiile ce au impus elaborarea proiectului de act normativ și finalitățile urmărite**
 |
| Proiectul Hotărârii Guvernului cu privire la transmiterea unor bunuri instituțiilor de învățământ din subordinea unităților administrativ-teritoriale prevede repartizarea donațiilor de tehnică (laptop-uri, computere, camere web, table interactive, proiectoare, imprimante, boxe, materiale didactice, echipamente de laborator, instrumente muzicale, seturi educaționale de AI Coding, seturi educaționale formate din tabletă PC, tastatură și căști fără fir) achiziționate prin proiectul „Reforma Învățământului în Moldova” (PRIM) , precum și recepționate în calitate de donații de la partenerii din România, Republica Coreea, Elveția și UNICEF. Donațiile se transmit instituțiilor de învățământ din țară, cu titlu gratuit. În cadrul proiectului PRIM urmează a fi dotate cu echipamente speciale laboratoarele de fizică, biologie, chimie din cadrul a 160 de instituții de învățământ secundar general. Instituțiile beneficiare au fost selectate în baza criteriilor înaintate de donator.În conformitate cu Memorandumul de înțelegere privind cooperarea în domeniul Tehnologiilor Informaționale și Comunicaționale între Ministerul Educației și Cercetării și Oficiul Special Guvernamental pentru Educație al Provinciei Jeju din Republica Coreea, semnat la 28 martie 2018 la Chișinău, Ministerul Educației și Cercetării propune transmiterea către instituțiile de învățământ din subordinea unităților administrativ-teritoriale următoarele bunuri:* 51 seturi educaționale formate din tabletă PC, tastatură și căști fără fir;
* 170 set AI Coding Halocode și 98 Textbook;
* 340 computere și 25 USB (soft de instalare).

Seturile educaționale (tablete, Halocode etc.) sunt transmise de donator instituțiilor de învățământ în cadrul cărora activează cadrele didactice care au parcurs cu succes cursurile organizate de colegii din Coreea, pentru a fi utilizate în activitatea didactică desfășurată în aceste instituții.Computerele donate de Oficiul Special Guvernamental pentru Educație al Provinciei Jeju din Republica Coreea vor fi transmise instituțiilor de învățământ identificate și propuse de organele locale de specialitate în domeniul învățământului, care nu pot asigura realizarea standardelor minime de dotare a școlilor primare, gimnaziilor și liceelor cu mijloace TIC, aprobate de minister prin ordinul nr. 489 din 07.05.2019.De asemenea, în scopul susținerii instituțiilor din țară, Departamentul pentru relația cu Republica Moldova din România, a oferit 20 imprimante, 20 table interactive, 20 proiectoare, 100 laptopuri, 80 cartușe consumabile pentru dotarea a 20 de instituții de învățământ.În scopul asigurării accesului la studii online a copiilor din Ucraina, UNICEF a donat pentru crearea spațiilor TIC în instituțiile de învățământ laptop-uri. Astfel, cu suportul organelor locale de specialitate în domeniul învățământului au fost identificate spații care pot fi amenajate și dotate cu TIC în cadrul a 67 de instituții de învățământ secundar general și extrașcolar din subordinea APL II, care vor fi dotate cu 950 de laptopuri. La identificarea instituțiilor, organele locale de specialitate în domeniul învățământului au ținut cont de următoarele criterii:* accesul la curentul electric pentru 15-20 laptop-uri;
* conexiune la Internet de viteză înaltă;
* siguranța spațiilor;
* disponibilitatea utilizării laboratoarelor amenajate pe parcursul întregii zile;
* accesul bun către instituție (infrastructura drumurilor).

În vederea realizării obiectivului *Asigurarea învățământului pentru minoritățile naționale și extinderea dialogului intercultural* din Planul de activitate al Ministerului Educației și Cercetării pentru anul 2021, aprobat prin Ordinul MEC nr. 51/2021, au fost achiziționate 15 seturi TIC (fiecare set format din 1 laptop, 1 proiector, 1 imprimantă multifuncțională, 1 cameră web și 1 boxe) și 4160 de materiale didactice (dicționare) pentru dotarea cabinetelor de limba și literatura română cu materiale didactice și tehnică de calcul din cadrul instituțiilor de învățământ general cu instruire în limbile minorităților naționale. Toate instituțiile de învățământ din țară cu predare în limba rusă vor primi materiale didactice.În scopul susținerii instituțiilor de învățământ cu profil Arte, Fundația NAK-Humanitas din Zurich, Elveția, a donat mai multe instrumente muzicale (în fost uz). O parte din instrumente vor fi transmise instituțiilor de învățământ cu profil cu care donatorul are relații de colaborare, celelalte vor fi transmise organelor locale de specialitate în domeniul învățământului pe teritoriul de administrare al cărora sunt instituții de învățământ cu profil Arte (muzică).Propunerile de repartizare a bunurilor donate au avut la bază respectarea principiului echitabilității și a corectitudinii, astfel încât să se asigure minimul necesar al standardelor aprobate de Minister. |
| 1. **Descrierea gradului de compatibilitate, pentru proiectele care au ca scop armonizarea legislaţiei naţionale cu legislaţia Uniunii Europene**
 |
| Proiectul Hotărârii Guvernului cu privire la transmiterea unor bunuri nu are ca scop armonizarea legislaţiei naţionale cu legislaţia Uniunii Europene și nu necesită descrierea gradului de compatibilitate. |
| 1. **Principalele prevederi ale proiectului și evidențierea elementelor noi**
 |
| Potrivit proiectului se propune transmiterea instituțiilor de învățământ din subordinea unităților administrativ-teritoriale, cu acordul consiliilor locale a bunurilor din proprietatea statului, administrarea Ministerului Educației și Cercetării, în proprietatea unităților administrativ-teritoriale, în conformitate cu Hotărârea Guvernului nr. 901/2015 pentru aprobarea Regulamentului cu privire la modul de transmitere a bunurilor proprietate publică.Reieșind din contextul că procedurile de transmitere a bunurilor, constituire a comisiilor și semnare a actelor de predare-primire necesită o durată de cel puțin 30 de zile, precum și faptul că se dorește ca la început de an școlar elevii să beneficieze pe deplin de bunurile transmise, se propune ca Hotărârea de Guvern să intre în vigoare la data publicării în Monitorul Oflcial al Republicii Moldova. |
| 1. **Fundamentarea economico-financiară**
 |
| Pentru punerea în aplicare a prevederilor proiectului Ministerul Educației și Cercetării nu va suporta cheltuieli financiare. Cheltuieli de transportare a bunurilor repartizate vor fi asigurate din contul mijloacelor unităților administrativ teritoriale care vor intra în posesia bunurilor respective. |
| 1. **Modul de încorporare a actului în cadrul normativ în vigoare**
 |
| Pentru implementarea prezentului proiect de Hotărâre a Guvernului cu privire la transmiterea unor bunuri instituțiilor de învățământ din subordinea unităților administrativ-teritoriale nu va fi necesară modificarea altor acte normative. |
| 1. **Avizarea și consultarea publică a proiectului**
 |
| În scopul respectării Legii nr.239/2008 privind transparența în procesul decizional, anunțul de inițiere a elaborării proiectului a fost plasat pe pagina web a Ministerului Educației și Cercetării, la secțiunea Transparența decizională, modulul de participare, fiind accesibil la următorul link: <https://particip.gov.md/ro/document/stages/hg-cu-privire-la-transmiterea-unor-bunuri/10611>[.](https://particip.gov.md/ro/document/stages/proiectul-hotararii-de-guvern-cu-privire-la-modificarea-hotararii-guvernului-nr15522002-pentru-aprobarea-normelor-financiare-pentru-activitatea-sportiva/10386)De asemenea, proiectul va fi plasat pe pagina web oficială a Ministerului Educației și Cercetării, compartimentul Transparență decizională, secțiunea Modul de participare.În conformitate cu Hotărârea Guvernului nr. 901/2015 pentru aprobarea Regulamentului cu privire la modul de transmitere a bunurilor proprietate publică, prin scrisorile nr. 03/1-09/5867 din 22.12.2022 și nr. 03/1-09/43 din 04.01.2023, Ministerul Educației și Cercetării a solicitat consiliilor raionale/municipale aprobarea deciziilor cu privire la recepționarea donațiilor și prezentarea acestora până la data de 01.03.2023. Toate consiliile raionale/municipale au aprobat deciziile prin care acceptă donațiile.De asemenea, proiectul urmează a fi avizat de Ministerul Finanțelor. |
| 1. **Constatările expertizei anticorupție**
 |
| Proiectul va fi supus expertizei anticorupție la Centrul Național Anticorupție. |
| 1. **Constatările expertizei de compatibilitate cu legislaţia Uniunii Europene**
 |
| Nu necesită efectuarea expertizei de compatibilitate, dat fiind faptul că proiectul de hotărâre nu prezintă relevanță UE. |
| 1. **Constatările expertizei juridice**
 |
| Proiectul va fi supus expertizei juridice la Ministerul Justiției. |
| 1. **Constatările altor expertize**
 |
| Proiectul de hotărâre nu necesită a fi supus altor expertize.  |

**Ministru Anatolie TOPALĂ**

Ex.: A.Prisăcaru, tel. 022-232785